ร้านอาหารที่ตั้งอยุ่บนน้ำทะเลของจังหวัดกรุงเทพมหานคร น่าแปลกใจดีครับการเดินทางก็ไม่ยากเท่าไร จาก กทม วิ่งเส้นพระราม2ลงทางด่วนบางมดมุ่งหน้ามหาชัย แต่ไม่ถึงนะครับให้สังเกต big c ทางฝั่งเดียวกันนี้ซึ่งในฝั่งตรงข้ามจะเห็นเซ็นทรัลพระราม2 ก็ใกล้จะถึงแยกหัวกระบือให้เลี้ยวซ้ายเข้าแยกนี้ครับจะมีป้ายบอกทางชัดเจนว่า บางขุนเทียนชายทะเล วิ่งตรงไปจนสุดถนนประมาณ 10 กว่าโลน่าจะได้ จะเจอ3แยก ให้เลี้ยวขวาไปประมาณ100 เมตรก็จะเจอท่าเรือของร้านนี้ มีที่จอดรถเยอะครับ ระหว่างทางที่วิ่งเข้ามาจะมีร้านอาหารอีกมากมาย ให้ลิ้มลอง ไว้โอกาศหน้าค่อยมาลองร้านอื่นๆๆ 
เอาล่ะมาพุดถึงร้านนี้ต่อเมื่อถึงท่าเรือจอดรถเสร็จก็ไปซื้อตั๋วโดยสารเรือหางยาวเพื่อไปที่ร้านอาหาร ค่าตั๋วก็ ผู้ใหญ่คนละ 50 บาทเด็กละ 30บาท ใช้เวลาเดินทางล่องเรือไปถึงร้านก็ประมาณ 20 นาทีเห็นจะได้ ระหว่างทางก็จะสามารถชมบรรยากาศ ป่าชายเลน มีฝูงนกนางนวล บินไปมาเป็นธรรมชาติชวนน่าชม พอเดินทางมาถึงร้านอาหาร เรือจะแล่นเลยร้านไปอีกเพื่อพาไปชม หลักกิโลของกรุงเทพมหานคร ที่อยุ่กลางทะเลแสดงให้เห็นว่าครั้งโบราณสถานที่แห่งนี้เคยเป็นแผ่นดินแต่กาลเวลาล่วงเลยน้ำทะเลเข้ามาแทนที่จนแผ่นดินจมหาย และหลักกิโลแห่งนี้จึงเป็นเครื่องรำลึกให้ชนรุ่นหลังได้ชมกันต่อๆๆไป โดยเรือจะขับพาอ้อมหลักกิโลนี้เพื่อกลับลำพาไปจอดเทียบท่าของร้านอาหาร บรรยากาศดีครับ ขอแนะนำให้มาถึงในช่วงเวลาประมาณ 5โมงเย็นจะดีที่สุด ได้เห็นบรรยากาศยามเย็นบริเวณหลักกิโลกรุงเทพ และชมพระอาทิตย์ลับขอบฟ้า
มาถึงอาหารกันบ้าง ก็มีหลากหลายนะครับ มานั่งทานข้าวกลางทะเลก็มีแต่เมนูซีฟุ้ด โดยรายการที่ผมสั่งมีดังนี้ครับ
- โป๊ะแตกทะเลรวมมิตร รสชาติดีระดับนึง
- ยำหอยแคลงกับใบชะคามไม่แน่ใจเรียกแบบนี้ป่าว เป็นต้นไม้ที่ขึ้นแถวๆป่าชายเลน รสชาติดีระดับนึง
- ปลาหมึกผัดพริกไทดำ รสชาติจัดจ้าน
- หอยนางรมทรงเครื่อง หอยสดดีใช้ได้ครับ
- หอยแคลงลวก ก็แบบเดียวกับร้านทั่วๆไป
- ข้าวผัดกุ้ง รสชาติดีครับ
นั่งทานไปดุพระอาทิตย์ลับขอบฟ้าไป โหย ฟินนนครับ
เข็คบิลออกมา ราคารวมเครื่องดื่มโค้กขวดลิตร 1ขวด น้ำเปล่า 1 ขวด น้ำแข็ง 1กระติก ก็ทั้งหมด 1,290 บาท อิ่มจุกตามสโลแกนครับ อิอิ